རྒྱལ་སྲས་ལག་ལེན་སོ་བདུན་གྱི་འགྲེལ་པ་གཞུང་དང་གདམས་ངག་ཟུང་འཇུག་ཅེས་པ་འདི་ནི་རྒྱལ་སྲས་ཐོགས་མེད་བཟང་པོས་བཛད་པའི་སྐྱེས་བུ་གསུམ་གྱི་ལམ་གྱི་རིམ་པ་དེ་དག་ཚང་ལ་མ་ནོར་བ་ཚིག་ལེའུར་བྱས་པ་སོ་བདུན་གྱི་ནང་དུ་བཏུས་པ་རྒྱལ་སྲས་ལག་ལེན་སོ་བདུན་མ་ཞེས་ཡོངས་སུ་གྲགས་ཤིང་ཐོས་བསམ་ལ་འཇུག་བདེ་བའི་གཞུང་བཟང་དེའི་འགྲེལ་པ་རྨད་དུ་བྱུང་བ་ཞིག་ཡིན།རྫ་སྤྲུལ་ངག་དབང་བསྟན་འཛིན་ནོར་བུའི་འགྲེལ་པར་བྱང་ཆུབ་ཀྱི་སེམས་རིན་པོ་ཆེ་སྦྱོང་ཚུལ་ནས་བརྩམས་ཏེ་ཐེག་པ་ཆེན་པོའི་ལམ་གྱི་རིམ་པ་ལ་འཇུག་པའི་ཚུལ་གོ་བདེའི་ཚིག་གིས་འགྲེལ་བཤད་གནང་ཡོད།འདིར་གསུངས་པའི་མན་དག་དེ་དག་ཀྱང་མདོ་དང་བསྟན་བཅོས་ཁུངས་སུ་དྲངས་ཤིང་བོད་ཀྱི་རིས་མེད་སྐྱེས་ཆེན་རྣམས་ཀྱི་གདམས་ངག་ཐུགས་དམ་གྱི་མཐིལ་དུ་མཛད་དེ་གཞུང་འདིའི་བྱེད་པོ་གང་ཉིད་ཀྱིས་ཡུན་རིང་སྒོམ་སྒྲུབ་བྱས་པའི་མྱོང་ཐོག་ནས་གསུངས་པ་ཞིག་ཡིན།གཞུང་འདིར་དལ་འབྱོར་ངོས་བཟུང་བ་དང་དོན་ཆེ་བར་བསམ་པའི་ཚུལ་དང་།དགེ་བའི་བཤེས་གཉེན་གྱི་མཚན་ཉིད་དང་བཤེས་གཉེན་བསྟེན་པའི་ཚུལ།ངེས་འབྱུང་གི་བསམ་པ་དང།བྱང་ཆུབ་ཀྱི་སེམས།སྟོང་ཉིད་ཀྱི་ལྟ་བ་སོགས་རྒྱུད་ལ་བསྐྱེད་ཚུལ་སོགས་རྒྱས་པར་གསུངས་ཤིང་།འདོད་ཆགས་དང་།ཞེ་སྡང་།ཕྲག་དོགསེར་སྣ་སོགས་ཉོན་མོངས་པའི་བློ་ལ་གཉེན་པོ་བསྟེན་ཚུལ་དང་།བློ་སྣ་ཆོས་སུ་དྲངས་ཚུལ་ཞིབ་པར་འགྲེལ་ཡོད།